	 Дуҫлыҡ тирмә

                                           Әлнисә АЛДЫРХАНОВА һүҙҙәре.                                              Гүзәл БАЯНОВА көйө.

Тыуған ерҙә, һәр бер өйҙә
Именлек кенә булһын.
Атай, әсәй – алтын ҡанат,
Татыу ғаилә булһын.

Ҡушымта:
Тыуған илем, илгенәм,
Тыныс булһын ергенәм.
Иҫән булһын дуҫ-туғандар,
Атай, әсәй – бер генәм.
Туғанлыҡта, татыулыҡта
Йәшәйек әле берҙәм.
Ишле ғаилә – балалар,
Күбәйһен әле ерҙә.

Дуҫлыҡ күпере нығытһын
Ҡәрҙәштәрҙең араһын,
Дуҫлыҡ тирмәһендә гелән
Шат йырҙар яңғыраһын.


		 Бер минутлыҡ тынлыҡ

                  Гөлфиә ЮНЫСОВА һүҙҙәре                         Дамир СОЛТАНОВ көйө

 Бер минутлыҡ тынлыҡ менән 
[image: http://yanshishma.ru/images/stories/2013_37/37_4_3.jpg]Хәтерләйбеҙ үлгәндәрҙе.
Кешеләрҙең күңеленә
Йондоҙ булып ингәндәрҙе.

    Ҡушымта:
    Хәтерләйбеҙ һағыш менән 
    Дуҫтарҙы һәм туғандарҙы.
    Ватан өсөн, Еңеү өсөн
    Яуҙа ҡорбан булғандарҙы.






Сафуан ӘЛИБАЕВ
Олатайҙар
(«Перовский» көйөнә) 
Беҙҙең данлы олатайҙар
Шулай күңел күңел асҡандар.
Ғыж-ғыж ҡурай тарта-тарта,
Тыпырлатып баҫҡандар.
Ғыж-ғыж ҡурай тартҡандар ҙа
Тыпырлатып баҫҡандар.

Беҙҙең данлы олатайҙар
Төбәк иткән Уралды.
Ҡайҙа барып, ни күрһә лә,
Юлдаш иткән ҡурайҙы.
Төйәк иткән Уралды ла
Моңдаш иткән ҡурайҙы.

Беҙҙең данлы олатайҙар
Яуҙан еңеп ҡайтҡандар.
Яуҙан еңеп ҡайтҡандар ҙа
Дәртле ҡурай тартҡандар. 
Ғыж-ғыж ҡурай тартҡандар ҙа
Тау һелкетеп баҫҡандар. 



Һалдат булдым

Ринат ЕНИКЕЕВ көйө                                                                              Йәүҙәт ДӘРЗАМАН һүҙҙәре

Ҡайыш быуҙым билемә,
Тоғромон, тип, илемә,
Йондоҙло бүрек кейҙем: 
– Мин һалдат булдым! – тинем.
Иңемә мылтыҡ аҫтым,
Атай алдына баҫтым: 
– Килдем, иптәш командир,
Әйҙә, берәй фарман бир.
– Смирно! – тине атай, – 
Матур теләк, бик ярай.
Бер аҙ утын ярырһың,
Унан… һыуға барырһың!
– Була! – тинем ҡырт ҡына
Һәм боролдом фырт ҡына.
Шунан китте, эй китте…
Мине шәп һалдат итте.
Бөттө ялҡау ғәҙәтем,
Һанаулы һәр сәғәтем.
Иртүк торам, йыуынам,
Тиҙ-тиҙ генә кейенәм.
Ялт иттерәм тештәрҙе,
Эшләйем бар эштәрҙе.
Бүлмәмдә тәртип хәҙер, 
Ни кәрәкһә, шул әҙер.
Һалдат булыу шулай ул,
Өйрәнгәс, бик уңай ул.

